kardosdrur/scandi-wiki huggingface dataset:
Nogales

Byen Nogales er hovedsæde i Santa Cruz County i delstaten Arizona i USA.

Nogales ligger ved den internationale grænse til Mexico og er delt i to dele: en amerikansk og mexicansk. Byen bærer det samme navn også på den anden side af grænsen i Mexico.

Litteratur

Eksterne henvisninger 

 nogalesaz.gov, Officielt website

Byer i Arizona
Cassiopeia (album)

Cassiopeia er det tredje studiealbum fra den danske rapper L.O.C.. Albummet blev udgivet den 12. september 2005 af Virgin Records. Cassiopeia gik ind som nummer ét på den hitlisten, og blev tildelt guld for salg af 20.000 eksemplar den efterfølgende uge. I 2006 blev Cassiopeia genudgivet i begrænset udgave med tre bonusnumre. Albummet har modtaget platin for 30.000 solgte eksemplarer. Fem af numrene er produceret af den amerikanske West Coast-producer Bosko, der også har mixet hele albummet.

Albummets første single, "Frk. Escobar" udkom den 9. september 2005. I september 2008 modtog singlen guld for 7.500 solgte downloads. I juli 2013 modtog singlen guld for 900.000 streams. "Du gør mig" udkom som anden single i 2006. I september 2006 modtog singlen guld for 7.500 downloads. I november 2013 modtog singlen guld for 900.000 streams.

Spor 
 Albummet er opdelt i tre EP'er. Spor 1 til 5 er Sange fra Proletarstræde, spor 6 til 10 er Ballader fra den lukrative rendesten, og spor 11 til 15 er Bangers fra 8210.

Referencer 

Album fra 2005
Album fra 2006
L.O.C.-album
Paulus' Brev til Romerne

Romerbrevet er et af apostlen Paulus' breve. Det er stilet til den kristne menighed i Rom.

Romerbrevet er opbygget som en systematisk troslære (dogmatik).

Romerbrevets tale om "Guds retfærdighed" som en Guds gave til den kristne fik afgørende betydning for Martin Luther (1513 eller 1514). Nærmere bestemt drejede det sig om Rom 1,16-17:

For jeg skammer mig ikke ved evangeliet; det er Guds kraft til frelse for enhver, som tror, både for jøde, først, og for græker. For i det åbenbares Guds retfærdighed af tro til tro – som der står skrevet: "Den retfærdige skal leve af tro."

Bøger i Det Nye Testamente
Apostlen Paulus
Danmarks Riges Krønike

Danmarks Riges Krønike kan henvise til flere artikler:

Gesta Danorum af Saxo Grammaticus 
Danmarks Riges Krønike (Huitfeldt) af Arild Huitfeldt
Windows PE

Windows Preinstallation Environment (også kaldet Windows PE eller blot WinPE) er en skrabet udgave af styresystemet Microsoft Windows, som blandt andet bruges af OEM'er (fabrikanter af computerudstyr) og professionelle systembyggere til installation af Windows.

WinPE-versioner 
Der eksisterer indtil videre følgende versioner af WinPE:

Windows PE 1.0 
Baseret på den første version af Microsoft Windows XP Professional.

Windows PE 1.1 
Baseret på Microsoft Windows XP Professional med Service Pack 1 (SP1).

Windows PE 1.2 
Baseret på Microsoft Windows Server 2003-familien.

Windows PE 2004 (1.5) 
Baseret på Microsoft Windows XP Professional med Service Pack 2 (SP2).

Windows PE 2005 (1.6) 
Baseret på Microsoft Windows Server 2003 med Service Pack 1 (SP1).

Windows PE 2.0 
Baseret på Microsoft Windows Vista.

Windows PE 3.0 
Baseret på Microsoft Windows 7.

Ekstern henvisning 
 Microsofts officielle side om Windows PE
 Uofficiel side om hvordan man kan lave sin egen PE ud fra Windows XP

Microsoft Windows
Haveaffald

Haveaffald er den rest af sten, jord og plantedele, der bliver til overs i forbindelse med dyrkning, høst eller renovering af haven. Det, som ikke kan komposteres eller på anden måde recirkuleres, må derfor fjernes fra haver, parker og tilsvarende beplantede områder.

Typisk er der tale om fældede eller beskårne træer og buske, nedfaldne blade, frugter og bær, afklippet græs, blomster og rødder. Ofte (men ikke i alle kommuner) kan man aflevere disse ting i papirsække.

Haveaffald omfatter – fra haveejerens synspunkt – også ting som havefliser, plankeværk, jord, plastsække, gadeopfej, sten eller urtepotter, men disse emner kan ikke afleveres som "haveaffald" hos de kommunale modtagestationer. I stedet må dette affald klassificeres som "blandet affald", der bliver behandlet meget mere strikst af myndighederne

De fleste steder indsamler kommunerne haveaffald, og dette neddeles som regel til kompost.

Biologisk affald
Recirkulering
Dagrenovation

Dagrenovation er det restaffald der er til overs når affaldet fra den almindelige husholdning er kildesorteret efter gældende regler i de enkelte kommuner.

Navnet kommer af at man i starten kun betragtede latrinspande som renovation, og disse blev oftest tømt om natten af natmanden. Da man udvidede begrebet, blev dette til natrenovation mens andet affald blev indsamlet i dagtimerne og fik navnet dagrenovation.

Til at starte med, var dagrenovation alt andet end latrinaffald, men med tiden er der kommet flere og flere kategorier, der skal sorteres fra til genbrug eller deponi.

Affaldsprodukter
Affaldshåndtering
Storskrald

Storskrald omfatter almindeligvis det kasserede inventar fra en privat ejendom, som ikke kan gå i dagrenovationen eller er omfattet af andre indsamlingsregler (haveaffald, avis- og pap-indsamling, glasindsamling og andet).

Som tommelfingerregel omfattes møbler, der ikke er nagelfaste, havemøbler, grene og stubbe fra træer med elmesyge (De kan ikke komposteres, da sygen så vil brede sig), cykler, store papkasser, urtepotter, de fleste hårde hvidevarer (særlige regler for køle- og frysemøbler). Desuden modtager visse kommuner mindre mængder byggeaffald, typisk 150-500 kg pr. container.

Fejlagtigt smider mange folk også bilbatterier, lysstofrør, malingrester og kemikalier i storskraldet. Dette kategoriseres som miljøaffald (egentlig: miljøfarligt affald) og er til fare for både miljøet og de folk der arbejder med miljøbehandlingen.

De fleste steder indsamles mindre mængder storskrald af kommunale biler eller kommunens underentreprenør på kørselsområdet. Det er forskelligt om affaldet indsamles i containere, skraldebiler, kran- grabbiler eller fladvogne med forskellige rum til forskellige fraktioner. Det bemærkes at selvom storskrald og haveaffald indsamles med skraldebiler, så er det ikke et udtryk for at tingene blandes sammen. Enten er det forskellige biler, eller også kører den samme bil flere runder, hvor den tømmes og normalt vaskes for hver runde.

I de fleste kommuner kan storskrald afleveres på en genbrugsplads, uanset om der ellers er kommunal indsamling af storskrald eller ej. Det er dog altid fornuftigt at undersøge de specifikke regler hvor man bor, da de enkelte kommuner kan have store forskelle i reglerne.

Affaldsprodukter
Recirkulering
Amour

Amour er en dansk film fra 1970, skrevet og instrueret af Gabriel Axel.

Medvirkende 
 Ghita Nørby
 Svend Johansen
 Jacques Mauclair
 Philippe Etesse
 Bernard Noël
 Nadine Alari 
 Eddie Karnil
 Paul Hüttel
 Hans W. Petersen
 Geert Vindahl
 Jesper Langberg
 Karl Stegger
 Klaus Pagh
 Lone Helmer
 Morten Grunwald
 Carl Ottosen
 Ove Sprogøe
 Paul Hagen
 Dirch Passer

Eksterne henvisninger 
 

Danske film fra 1970
Film instrueret af Gabriel Axel
Film fra Danmark (administrationskategori)
Dansksprogede film
Hvor er liget, Møller?

Hvor er liget, Møller? er en spillefilm fra 1971 instrueret af Preben Kaas efter eget manuskript.

Handling 
Den unge danske pige Helle Berg har fra en fjern slægtning arvet et forfaldent hus på Sct. Thomas. Hun forfølges af nogle personer, der ved hjælp af makabre tricks forsøger at drive hende til selvmord. Et omfattende plot står bag, men hun får hjælp af et par særprægede danskere, der viser sig at være privatdetektiver.

Referencer

Eksterne henvisninger 
 

Spillefilm fra Danmark
Danske film fra 1971
Blå dykkerantilope

Den blå dykkerantilope (Cephalophus monticola) er den mindste antilopeart. Den når en skulderhøjde på 35 cm og vejer 4-10 kg. Den blå dykkerantilope lever i det centrale og sydlige Afrika. Her findes den som regel i regnskove, hvor den lever af frugter, blomster og blade og undertiden også af æg, insekter og små fugle.

Dykkerantiloper
Dyr fra Centralafrika
Dyr fra det sydlige Afrika
SDU

SDU har flere betydninger:

 Syddansk Universitet – Danmarks tredjestørste universitet og har sine rødder i Odense Universitet
 Sydslesvigs danske Ungdomsforeninger – paraplyorganisation for de danske idræts- og ungdomsforeninger i Sydslesvig
X-99

X-99 er en kølbåd med sejl, der er 10 m langt og lavet af glasfiber. På verdensplan findes ca. 600 af denne type. Besætningen er på seks mand.
Der bliver hvert år holdt DM, NM og VM i X-99.

Historie 
X-Yachts A/S blev grundlagt i 1979, og den første bådtype herfra var X-79. I løbet af 80'erne blev der behov for en båd, der mindede om X-79'eren, men som var ca. 10 m. lang. Derfor blev X-99'eren sat i produktion. Det blev en stor succes med mange solgte eksemplarer, og produktionen varede indtil 2004, hvor der var 606 solgte eksemplarer.

Resultater 
Til VM 2006 blev præmietagerne:
 Team Elion, Skipper: Jaak Jõgi (EST 355)
 Alexela, Skipper: Mati Sepp (EST 327)
 Skipper: Fredrik Malmén (SWE 465)

Den bedst placerede dansker var:

5. Zuxu, Skipper: Claes Thunbo (DEN 597)

Eksterne links 
 International X-99 Association
 X-Yachts A/S

Kølbåde
Læsø Herred

Læsø Herred var en del af det tidligere Hjørring Amt og det nuværende Region Nordjylland.

Læsø hørte i middelalderen under Vendsyssel, senere kom herredet under Ålborghus Len, og fra 1660 Ålborghus Amt. I 1707 lagdes det under Hald Amt, Øen hørte under Viborg Stift, men ved Viborg Amts oprettelse i 1794 blev det flyttet til det året før oprettede Hjørring Amt.

I Læsø Herred ligger følgende sogne:
 Byrum Sogn
 Hals Sogn
 Vesterø Sogn

Se også 
 Læsø
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 
 Trap Danmark 4. udgave 1924
 DIS-Danmark Amt-Herred-Sogn 

Herred
Herreder i Hjørring Amt
Kim Malthe-Bruun

Kim Malthe-Bruun (født 8. juli 1923 i Edmonton, Canada, død 6. april 1945 i Ryvangen) var en dansk sømand og medlem af Konservativ Ungdom, der som modstandsmand blev henrettet af Gestapo.

Biografi 
Malthe-Bruun blev født i Canada som søn af Erik Friis-Hansen og Vibeke, der var dansk. Han blev døbt i Sct. George's Kirke.

Han kom til Danmark i 1932, blev student, gik på Kogtved Søfartsskole og gik ind i modstandskampen i 1944. Inden da havde han som jungmand været i Finland i syv måneder under Vinterkrigen. Familien Malthe-Bruun bestod af flere søofficerer og diplomater.

Modstandsbevægelsen 
Malthe-Bruun deltog fra september 1944 i illegale våbentransporter over Øresund, iværksat af Studenternes Efterretningstjeneste. Han blev arresteret af Gestapo den 19. december 1944 i Classensgade under modtagelsen af en våbentransport fra Sverige.

Den 21. februar 1945 blev han sat i Vestre Fængsel og blev tortureret.

Sidste dage 
I den tid, han sad i fængslet, skrev han breve til sin familie og til sin forlovede, Hanne.

Malthe-Bruun blev dømt "for at have hjulpet flygtninge til Sverige" og blev henrettet ved skydning den 6. april 1945 i Ryvangen sammen med tre andre kammerater.

Efter hans død 
Den 13. maj 1945 blev 4 af hans breve bragt af Berlingske Tidende. Næsten en måned efterden 11. juni 1945blev hans jordiske rester fundet i Ryvangen og ført til Retsmedicinsk institut, og han blev 29. august 1945 begravet i Mindelunden i Ryvangen.

I Silkeborg står en mindesten for ham.

I populær kultur 
Den danske dokumentarfilm fra 2009 Kim (1:29) beskriver hans liv med gamle billeder og nulevende personer, der husker tilbage, bl.a. lillesøsteren og kæresten.

Referencer

Bibliografi 
 

 

Danskere i 1900-tallet
Medlemmer af Studenternes Efterretningstjeneste
Henrettede i Danmark af den tyske besættelsesmagt under 2. verdenskrig
Personer henrettet ved skydning
Slægten Grut Hansen
Modstandsfolk fra Konservativ Ungdom
Henrettede personer fra Danmark
Den røde rubin

Den røde rubin er en dansk film fra 1969, der bygger på Agnar Mykles roman Sangen om den røde rubin.

Filmen 
Manuskript Annelise Meineche og John Hilbard.
Instruktion Annelise Meineche.
Blandt de medvirkende kan nævnes:

Ole Søltoft
Ghita Nørby
Lotte Horne
Annie Birgit Garde
Gertie Jung
Lizzi Varencke
Lykke Nielsen
Lisbet Lundquist
Elin Reimer
Henny Lindorff
Lise-Lotte Norup
Tove Maës
Kirsten Passer
Paul Hagen
Karl Stegger
Per Pallesen
Claus Ryskjær
Poul Bundgaard
Erik Paaske
Arthur Jensen
Knud Hallest
Miskow Makwarth
Jørgen Weel

Eksterne henvisninger 
 

Film baseret på bøger
Danske film fra 1969
Sortbæger

Sortbæger (Pseudoplectania nigrella) er en svamp der blandt andet kan findes i Danmark.

En dansk forskergruppe hovedsageligt fra Novozymes rapporterede i 2005 at sortbæger indeholdt peptidet plectasin, – et såkalt defensin.

Eksterne link 
 Sortbæger fra galleriet på Fuglognatur.dk.
 Per H. Mygind og andre, Plectasin is a peptide antibiotic with therapeutic potential from a saprophytic fungus, Nature, bind 437, siderne 975-980, 2005

Sæksvampe
Svampe i Danmark
Indianerreservater i Arizona

Der er 22 delstatslige Indianerreservater i Arizona i USA.
14 indianerstammer ejer 7.822.000 hektar af reservatland indenfor Arizonas grænser. Omkring 166.000 stammemedlemmer lever i indianerreservater, mens andre 75.000 stammemedlemmer lever andre steder udenfor reservaterne. Hver af delstatens 22 reservater er en suveræn nation med grænser indenfor USA, med sin egen stammeregering, love, kultur og told.

Besøgende i reservaterne er under stammernes love, ikke under Arizonas love.

Det forventes at de besøgende i reservaterne respekterer disse menneskers skikke og kulturer.

Alkohol er illegal i alle reservater på nær i Colorado River-reservatet og i byerne Whiteriver og Cocopah. I visse områder, som i Monument Valley i Navajo-reservatet, er vandring forbudt. Fotografering og videooptagelser er ikke velset i mange situationer. Hopi-landsbyer og ceremonier må ikke fotograferes, skitseres eller deres lyd optages.

Kilde
Erik jarl

Erik Håkonsson Ladejarl (norsk:Eirik, gammelnorsk:Eiríkr Hákonarson) (født 957 død 1023 eller 1024) var jarl af Trøndelag og Håløygaland (ca. 995 – 1012). Han var vicekonge i Norge under Svend Tveskæg af Danmark (1000 – 1012).

Familie 
Han var uægte søn af Håkon Sigurdsson Ladejarl og blev opfostret af Torleiv Spake, på Melhus.

Søskende: Svend Håkonsson Ladejarl og Bergljot Håkonsdatter
Hustru: Gyda Sveinsdotter
Børn: Håkon Eriksson Ladejarl

Slaget ved Hjörungavágr 
Slaget ved Hjörungavágr var Eriks første Eriks første store slag. Det blev udkæmpet til havs mellem ladejarlerne og en dansk invasionsflåde. Det bliver beskrevet i de nordiske kongesaga som Heimskringla og Jómsvíkinga saga samt i Saxo Grammaticus' Gesta Danorum. De senere kilder er mere fantasifulde, me historikere mener, at de stadig indeholder en grad af sandhed. Nogle samtidige skjaldedigte hylder slaget, hvilket inkluderer vers af Þórðr Kolbeinsson og Tindr Hallkelsson. 

Hákon Sigurðarson var en stærk tilhænger af de gamle nordiske guder, og da Harald Blåtand forsøgte at kristne ham brød Håkon sin alliance med Danmark. En dansk invasionsstyrke blev slået under slaget ved Hjörungavágr i 986. Ifølge Heimskringla blev Erik tilsyneladende forsonet med sin fader, der havde 60 skibe under slaget, og vandt slaget. Efter kampene benådede han mange af jomsvikingerne, som var en del af invasionsstyrken, herunder Vagn Ågesen.

Slaget ved Svold 
Erik jarl var allieret med danskekongen Svend Tveskæg og svenskekongen Olof Skotkonning i slaget ved Svold i 1000, hvor de besejrede den norske konge Olav Tryggvason. Efter Olav Tryggvasons fald fik Erik jarl magten over det meste af det nordlige Norge som underkonge til kong Svend. I 1014 drog han med Knud (den senere Knud den Store), søn af Svend Tveskæg til England og overlod sit rige til sin søn, Håkon. Men før han nåede tilbage til Norge, havde Olav den Hellige taget magten.

Regenter af Norge
Personer fra vikingetiden
Gila County

Gila County er et amt i delstaten Arizona, USA med byen Globe som hovedsæde. Gila County blev dannet i 1881 fra dele af de oprindelige Maricopa County og Pinal County, og senere af en del af Yavapai County. Amtet dækker 12.421 kvadratkilometer og indeholder store mængder af mineralressourcer. Gila County-landskabet består af både ørken og bjerge.

Globe Mining District, som oprindeligt lå i San Carlos-reservatet blev føjet til Gila County. Sølv tiltrak mennesker til dette område sidst i det 19. århundrede. Da sølvressourcerne forsvandt, blev der i stedet udvundet kobber og minedriften er stadigvæk i gang.

US Forest Service ejer 56% af landet i Gila County. 37% af landet tilhører apache-reservaterne. Individuelle ejere og selskaber ejer 3% af landet, mens US Bureau of Land Management ejer 2% af landet. Delstaten Arizona og andre offentlige institutioner ejer de resterende 2% af landet.

Ekstern henvisning 
 Gila County Billeder

Kilde 
 

Counties i Arizona
Almindelig sølvkræ

Almindelig sølvkræ eller sølvfisk (Lepisma saccharina) er et lille insekt, som hører til insektordenen sølvkræ. Den er nært beslægtet med den lidt større stort sølvkræ (også kaldet "ovnfisk").

Udseende 
Kropslængden på en voksen sølvfisk er ca. en centimeter. Dens antenner er lange og trådlignende. Den har fødder på to, tre eller fire af benene. Det metalliske skær på kroppen skyldes dens sølvfarvede skæl, som den får efter sit tredje hamskifte.

Udvikling 

Afhængigt af dens levested kan en sølvfisk blive voksen indenfor et tidsrum af fire måneder til 3 år. I stuetemperatur bliver den et voksent insekt indenfor et år. En sølvfisk kan blive op til 8 år gammel. En sølvfisk, der opnår den maksimale levetid, skifter ham cirka otte gange. Eftersom den vedbliver at vokse, kan den hamskifte 4 gange på et år. Når temperaturen er mellem 25 og 30 grader Celsius, vil hunnen lægge cirka en snes æg, som regel i sprækker eller lignende. Sølvfisken kan ikke formere sig i et koldt og tørt miljø.

Eksterne henvisninger 
 Danmarks JordbrugsForskning – Sølvkræ
 Naturguide: Ur-insektet sølvfisk
 Silverfish and Firebrats 

Sølvkræ
Henry Neville

Sir Henry Neville (født ca. 1562, død 10. juli 1615) var en engelsk adelig diplomat og fjern slægtning til Shakespeare. Han er en af mange kandidater til at være den rigtige forfatter af Shakespeares værker.

Eksterne henvisninger 
Artikel i Politiken om hvorvidt Henry Neville er den rigtige forfatter

Adelige
Diplomater fra England
Briter i 1500-tallet
Briter i 1600-tallet
Fronter

Fronter er et norsk udviklet internetbaseret system, der hovedsageligt bruges af uddannelsesinstitutioner og erhvervsvirksomheder, hvor man kan uploade dokumenter i form af stile og andre afleveringer. Systemet findes i flere forskellige sprog.

Fronter A/S etablerede sig gennem partnerskab med Mercantilius ApS i Danmark 1. april 2001.

Systemet består af 60 værktøjer, som fungerer mellem den undervisende (skolen) og den studerende (eleven).
Det er egetudviklet fra bunden siden 1998, og har rødder i universitetsverdenen. Oprindeligt startede det som projektstyringsværktøj for Universitetet i Tromsø.

Udviklingen af Fronter-systemet sker gennem en referencegruppe, som er sammensat af kunder, der med et mandat styrer udviklingen af selve systemet.

Ekstern henvisning 
 Fronter 

Software
Undervisningsmaterialer
Følesans

Følesansen er en sans der registrerer f.eks smerte, berøring, vibration, temperatur og bevægelse.

I et menneskes hud findes der en række forskellige receptorer, der i en vis grad er specifikke for særlige stimuli. Frie nerveender fra Aδ fibre har at gøre med "hurtig" "prikkende" smerte, mens nerveender fra de langsommere C fibre registrerer en "brændende" smerte.

Den stjernenæsede muldvarp (Condylura cristata) fra Nordamerika er en af de pattedyr med den mest veludviklede følesans. Dens special-formede næse indeholder mange af de såkaldte Eimers organer.

Føleforstyrrelser kan være paræstesier der er stikkende eller prikkende fornemmelser.

Se også 
 Sansesystemet
Cand.phil.

Cand.phil. (candidatus/candidata philosophiæ) er en humanistisk kandidat uden suppleringsfag/bifag. Indtil 1930 kunne man kalde sig cand.phil., hvis man havde bestået filosofikum. 

Cand.phil-titlen blev afskaffet i 1993. Studerende, der blev immatrikuleret før 1995, kan stadig opnå titlen cand.phil.
Fra 2001 benævnes en humanistisk etfagskandidat Cand.mag.
Afskaffelsen af cand.phil.-graden skyldtes at uddannelsessystemet skulle tillempes det europæiske bolognaskema (BA varer 3 år; MA varer 2 år lagt oven på BA).

Se også 
Exam.art.

 

Kandidatgrader
Lange videregående uddannelser i Danmark
Ophørt i 1993
Vinkelsum

For en konveks polygon med n sider er den indre vinkelsum V i grader bestemt ved formlen

V=180°(n-2)

Bevis

Beviset for formlen går ud på, at enhver konveks polygon består af n-2 trekanter, hvis man inddeler polygonen mest hensigtsmæssigt, og da en trekant altid har en vinkelsum på 180°, må polygonens vinkelsum derfor være antallet trekanter gange 180°. Den mest hensigtsmæssige inddeling betyder, at samtlige vinkelspidser i trekanterne også er polygonens vinkelspidser.

Kilder/referencer

Sum
Askebladet løn

 

Askebladet løn (Acer negundo) er et lille, løvfældende træ med en uregelmæssigt kuplet krone. De unge kviste har en blank, olivengrøn bark, og bladene er uligefinnede (som hos ask). Træet bruges nu og da i parker og større haver.

Beskrivelse 
Askebladet løn er et lille, løvfældende træ med en uregelmæssigt kuplet krone. Grenbygningen er tæt med mange vanris. Barken er først olivengrøn og glat med blå dug. Så bliver den svagt stribet i grønt/beige, og til sidst er den mørkegrå og opsprækkende. Knopperne er modsatte, små, fladtrykte med lang spids og gråfiltede af silkehår.

Bladene er uligefinnede med ægformede småblade. Randen er ujævnt tandet. Oversiden er lysegrøn og glat, mens undersiden er mere grålig. Bladstilken er gul til lyserød. Høstfarven er gul. Han- og hunblomster findes på forskellige træer. Hanblomsterne sidder i hængende bundter, som ses før løvspring. Hunblomsterne findes i endnu længere bundter. Frugterne er vingede spaltefrugter med indadkrummede vinger. Spiredygtige frø ses næsten aldrig her i landet.

Rodnettet består af kraftige hovedrødder, der langt ud og ned. Siderødderne er fint forgrenede. Mycorrhiza med svampe af slægten Glomus giver træet tre gange så stor højde- og breddetilvækst, samtidig med at rødder og blade vokser 30-40 gange mere.

Højde x bredde og årlig tilvækst: Højde x bredde: 15 x 6 m (35 x 20 cm/år).

Hjemsted 
Askebladet løn er naturligt hjemmehørende i det østlige og centrale Nordamerika. Her foretrækker den fugtige floddale.

På kystsletten omkring Cape Fear River i North Carolina, USA, findes et bestemt løvskovssamfund langs floderne. Her vokser arten sammen med bl.a. Acer floridanum (en art af løn), Aesculus sylvatica (en art af hestekastanje), amerikansk avnbøg, amerikansk platan, bitter hickory, feberbusk, Ilex decidua (en art af kristtorn), missisipinældetræ, rødask, sort valnød og virginsk ambratræ.

Askebladet løn kan ses naturaliseret på "Teufelsberg" i bydelen Pankow i Berlin.

Note

Kilde 
 Sten Porse: Plantebeskrivelser, DCJ 2003 (CD-Rom).

Eksterne henvisninger 

Træer
Haveplanter
Løn
Psykolingvistik

Psykolingvistik beskæftiger sig med, hvordan mennesker forstår (dvs. opfatter og afkoder) talt og skrevet sprog, hvordan mennesker producerer sprog, og hvordan sprog læres og glemmes. Det er et tværvidenskabeligt område mellem psykologi og lingvistik.

Psykolingvistik er ikke det samme som sprogpsykologi.

Referencer 

Lingvistik